Լեհաստանի դրոշ

**[[Լեհաստան]]ի դրոշ**, Լեհաստանի խորհրդանիշերից մեկը։ Ուղղանկյուն պաստառ է՝ սպիտակ և կարմիր հորիզոնական երկու շերտերով, լայնքի և երկայնքի 5։8 հարաբերակցությամբ։ Պետական դրոշների և խորհրդանիշերի մեկնաբանման բազմաթիվ տարբերակներ և կարծիքներ գոյություն ունեն։ Համաձայն դրանցից մեկի՝ դրոշի գույները զինանշանի գույներն են հիշեցնում (ոսկե թագով սպիտակ արծիվը՝ կարմիր ֆոնի վրա)։ Առաջին անգամ դրոշը պարզվել է 1918 թվականին։

## Պատմություն

Սկզբնական շրջանում՝ միջին դարերում, օգտագործվել է կարմիր դրոշ, որի վրա պատկերված էր սպիտակ արծիվ։ Այդպիսի դրոշակներով Յագայլո թագավորի ժամանակաշրջանում լեհ զինվորները կռվել են Գրյունվալդի ճակատամարտում 1410 թվականին։

Սիգիզմունդ III Վազայի դրոշակը կազմված է եղել երեք գծերից (վերին և ստորինը՝ կարմիր, սպիտակը՝ մեջտեղում)։ Վլադիսլավ IV-ի և Յան Կազիմիր II-ի դրոշակները կազմված են եղել չորս շերտերից (վերևից առաջինը և երրորդը՝ կարմիր, վերևից երկրորդը և չորրորդը՝ սպիտակ)։ Դրոշակների վրա կար պետական զինանշանը։

Օգոստոս II Հզորի կառավարման շրջանում կարմիր ժապավեններն ամրացվում էին լեհ ուլանների (թեթև հեծելազորի զինվոր) սաղավարտներին։ Չորսամյա սեյմի ժամանակաշրջանում (1788—1792) հայտնվեցին սպիտակակարմիր ժապավեններ։

Ազգային դրոշը եղել է պաշտոնապես հաստատվել Սեյմի (խորհրդարանի) կողմից 1831 թվականի փետրվարի 7-ին։ Սպիտակակարմիր դրոշները և ժապավենները օգտագործվել են որպես XIX դարի ազգային ապստամբության խորհրդանիշ։

Լեհաստանում անկախության վերականգնումից հետո 1918 թվականին սպիտակակարմիր դրոշը պաշտոնապես հաստատվել է խորհրդարանի կողմից 1919 թվականի օգոստոսի 1-ին, այդ ժամանակից որպես ազգային դրոշ փոփոխության չի ենթարկվել։

Լեհաստանի դրոշի գույնը հանդիսանում է պետական զինանշանի արտացոլանքը։ Դրոշի վրայի սպիտակ գույնը խորհրդանշում է սպիտակ արծվին, կարմիր գույնը խորհրդանշում է պետական զինանշանի ֆոնը։ Զինանշանագիտության մեջ սպիտակ գույնը (արծաթ) նշանակում է բարոյականություն, հոգևոր արժեքներ և անթերի մաքրություն, կարմիր գույնը հանդիսանում է կրակի, խիզախության և արիության խորհրդանիշը։ Լեհաստանի պետական զինանշանը պատկերվում է ձևավոր վահանի ձևով, որի կարմիր ֆոնի վրա տեղակայված է Պյաստա թագավորի սպիտակ արծիվը։ Ավանդությունը պատմում է, որ Պյաստա թագավորը եղել է առասպելական հողագործ հին լեհական ազնվական ցեղից։ Նա եղել է սովորական հողագործ։ Ժողովուրդը նրան ընտրել է որպես թագավոր, և նա սկիզբ է դրել պատմական Պյաստա դինաստիային, որն իր զինանշանի վրա ունեցել է սպիտակ արծվի պատկեր։ Այս պարագայում զինանշանի վրայի արծիվը խորհրդանշում է հին ազգային ավանդույթները։ Զինանշանն առանց թագի ընդունվել է 1955 թվականին, 1990 թվականին սպիտակ արծվին վերադարձվեց թագը։


պատկեր:State Flag of PRL v1.svg| 1956 — 1990 Կառավարական դրոշ
պատկեր:Naval Ensign of PRL v1.svg| 1945 — 1990 Ռազմածովային ուժերի դրոշ


## Պատմական դրոշներ

Chorągiew królewska króla Zygmunta III Wazy.svg|Խորուրգիվ թագավորի Զիգմունտ III սկահակ 1605
Flag of the Duchy of Warsaw.svg|Վարշավայի դքսության դրոշ, 1807-1815
Military ensign of Vistula Flotilla of Congress Poland.svg|Լեհական ցարի դրոշ, 1815-1864
Flag of Poland.svg|Լեհաստանի դրոշ, 1917-1919
Flag of Poland (1928-1980).svg|Լեհաստանի դրոշ, 1919-1939
Flag of German Reich (1935–1945).svg|Ֆաշիստական բռնատրիության տարիների դրոշ, 1939-1944
Flag of Poland (1928-1980).svg|Լեհաստանի դրոշ, 1944-1980
Flag of Poland.svg|Լեհաստանի դրոշը 1980-ից այժմ


## Նման դրոշներ

պատկեր:Flag of Bohemia.svg|Չեխիայի թագավորության, Չեխոսլովակիայի (1918—1920) և Չեխական Հանրապետության (1990—1992) դրոշ
պատկեր:Flag of Indonesia.svg| Ինդոնեզիայի դրոշ
պատկեր:Flag of Monaco.svg| Մոնակոյի դրոշ


## Ծանոթագրություններ

## Տես նաև
* Լեհաստանի զինանշան
* Լեհաստանի զինանշան
* Վարշավայի զինանշան

Կատեգորիա:Լեհաստանի պետական խորհրդանիշեր
Կատեգորիա:Ազգային դրոշներ
Կատեգորիա:1919 դրոշներ
Կատեգորիա:1990 հիմնադրումներ Լեհաստանում
Կատեգորիա:1990 դրոշներ